Irány a szabadba az új Casio PRO TREK időmérőkkel, amelyek napenergiával működő, rádióvezérelt precizitást és a környezetvédelmi szempontok alapján kiválasztott, környezetbarát anyagokat kínálnak! A természet szerelmeseinek tervezett, autentikus outdoor felszereléseket felsorakoztató PRO TREK termékcsalád most a PRW-6900Y és PRW-6900YL modellekkel bővül: ezek a túlélőeszközök ihlette időmérők a masszív szerkezeti és funkcionális szépség megtestesítői. A nyers és robusztus outdoor stílust képviselő órák fém lünettájának élesen elkeskenyedő peremei egy hasítófejszére emlékeztetnek. A 10 óránál elhelyezett segédszámlap mutatója egy kempingkés pengéjét idézi, a másodpercmutató pedig a tábortűz lángjainak narancssárga színátmenetében pompázik. A számlap alapjának texturált, öntöttvashoz hasonló felülete a szabadtéri öntöttvas edényeket (Dutch oven) idézi, így a dizájn tökéletesen megragadja mindazt, amit a bushcraftban (erdei életmódban) szeretni lehet. A tok és a műgyanta hátlap környezetbarát, zöld biomassza-műanyagból készült, összhangban a PRO TREK azon elkötelezettségével, miszerint harmonikusan kell együtt élnünk a természettel. A PRW-6900Y puha uretánszíja szintén biomassza-műanyagból készült, a PRW-6900YL újonnan kifejlesztett lángálló bőrszíja pedig még akkor is helytáll, ha kipattanó szikrák érik.